Z nowej atrakciju sezonu w Małowjelkowskim prazwěrjencu zahajili
Mały Wjelkow (SN/MWj). Zo su w Małowjelkowskim prazwěrjencu sawrije widźeć, je jasne. Prjedy pak, hač je tam wuhladaš, zastupiš nětko do krajiny, kajkaž bě před něhdźe 500 milionami lět na našim planeće. Hnydom za wulkim zachodnym twarjenjom we wšěch róžkach bluboce, woda šuska dowysoka, ze zemje so pari a wulkan drje žanu lawu njepluwa, ale běły kur, štož so we wotstawku něhdźe dwaceći mjeńšin z hrimotom připowědźa. To nazhonja wopytowar wot wčerawšeho w dožiwjenskim swěće Lavaris. Z tymle nowym wobłukom su lětušu sezonu w prazwěrjencu zahajili.
pol_Latn szl_Latn